**Atbilde uz piegādātāja iesniegto jautājumu Nr.1**

**iepirkumā „Elektronisko grāmatu piegādes platformas lietošanas tiesības Rīgas Tehniskās universitātes vajadzībām”**

**id.Nr. RTU-2016/37**

Rīga, 2016.gada 28.septembrī

| Nr. | Nolikuma punkts | Jautājums / ierosinājums | Atbilde |
| --- | --- | --- | --- |
| 1. | Pasūtītāja tehniskā specifikācija, punkts  Nr. 13 | *Maksājumi tiešsaistē*  *1. Paredz iespēju Platformas lietotājiem norēķināties vismaz ar bankas norēķinu karti (vismaz VISA, MasterCard).*  **Jautājums Nr.1**: Lūdzam skaidrot, vai Pasūtītājs paredz nodrošināt pilnu maksājuma karšu transakciju apstrādes risinājumu (tirdzniecības konta atvēršana un konta uzturēšanas izmaksas, līgums ar kredītiestādi par norēķinu karšu izmantošanu internetā, līgums ar karšu transakciju apstrādes sistēmas ražotāju)? Ja jā, tad ar kāda ražotāja un tieši ar kādu karšu transakciju apstrādes sistēmu ir jāparedz e-grāmatu iegādes platformas risinājuma saskarne? | Pilnu maksājuma karšu transakcijas apstrādes risinājumu nodrošina Piegādātājs. Jāparedz, lai sistēmas lietotājs maksājumu var veikt, izmantojot vismaz VISA un MASTERCARD. Piegādātājs var pēc saviem ieskatiem izvēlēties karšu transakcijas sistēmu. |
| 2. | Pasūtītāja tehniskā specifikācija, punkts Nr. 5 | *2. Nodrošina individuālu un institucionālu piekļuvi Platformai*  **Jautājums Nr.2**: Lūdzam skaidrot, vai Piegādātājam ir jāiekļauj piedāvājumā sava infrastruktūra (serveri, tīkla, interneta pieslēgums un šīs platformas uzturēšana) e-grāmatu platformas izmitināšanai, vai arī Pasūtītājs plāno nodrošināt savu infrastruktūru? Ja infrastruktūra jānodrošina Piegādātājam, lūdzam skaidrot, pie kādām pozīcijām finanšu piedāvājumā šis izmaksas jāuzrāda? | Atbilstoši tehniskās specifikācijas 1.1.punktam platformas piegādātājs nodrošina funkcionējošu e-grāmatu sistēmu, kuras lietošanas tiesības tas ir tiesīgs nodot Pasūtītājam. Attiecīgi Piegādātājs var izvēlēties, kur izvietot Platformu un pats nodrošina infrastruktūru e-grāmatu platformas izmitināšanai.  Saistītās izmaksas jāiekļauj tehniskās specifikācijas II sadaļas “Finanšu piedāvājums” 17.punktā minētajā pozīcijā “Vienreizējā maksājuma summa (iekļaujot otras valodas izveidi un ikgadējo maksājumu par 1.gadu)” un 18.punktā minētajā pozīcijā “Ikgadējie maksājumi”. |
| 3. | Pasūtītāja tehniskā specifikācija, punkts Nr. 9 | *9. Platformas e-grāmatu un e-žurnālu katalogs ir pieejams reģistrētiem lietotājiem: (1) RTU autorizētiem lietotājiem, izmantojot Pasūtītāja rīcībā esošu OAUTH2.0 bāzētu autorizācijas risinājumu (šīs prasības izpildei Pasūtītājs sniegs Piegādātājam nepieciešamo tehnisko informāciju pēc līguma noslēgšanas)*  **Jautājums Nr.3**: Vai var pieņemt, ka citu institūciju lietotāju (izņemot RTU) autorizācijas risinājums būs tehniski analoģisks RTU paredzētajam (OAUTH2.0 bāzēts)? Ņemot vērā, ka papildu autorizācijas avota pievienošana sistēmai prasa papildu konfigurēšanas darbus, vai ir zināms, ar cik iestādēm šāda autorizācija būtu jārealizē? | OAUTH2.0 autorizācijas risinājums paredzēts tikai RTU lietotājiem. Citas institūcijas izmanto tām paredzētu Platformā reģistrēta lietotāja kontu (nav paredzēta papildu autorizācijas avota pievienošana sistēmai). |
| 4. | Pasūtītāja tehniskā specifikācija, punkts Nr. 9 | *9. Platformas saskarnes valoda*  *1. Nodrošina Platformas saskarni vismaz angļu vai latviešu valodā.*  **Jautājums Nr.4**: Vai sistēmas saskarnes esamība latviešu un angļu valodā aizstāj prasību “Nodrošina iespēju Pasūtītājam veikt Platformas saskarnes tulkošanu uz citu valodu”? | Piegādātājam ir jānodrošina saskarne vienā no norādītajām valodām (angļu vai latviešu), bet Pasūtītājam ir tiesības veikt sistēmas tulkošanu uz jebkuru citu valodu (ne tikai angļu vai latviešu), attiecīgi nav uzskatāms, ka prasības ir tieši aizstātas. |
| 5. | Pasūtītāja tehniskā specifikācija, punkts Nr.10 | *10. Platformas satura uzturēšana un atjaunošana*  *2. Piegādātājs nodrošina izdevuma satura pārveidi no vismaz .pdf, .docx, .indd, .html formātiem uz ePub 2.0 formātu un/vai ePub 3.0 formātu.*  **Jautājums Nr.4**: Vai satura pārveides no Pasūtītāja iesniegta formāta uz ePub 2.0 vai ePub 3.0 nodrošināšanā ir plānots, ka izejas formāts varētu būt arī, piemēram, neatpazīts skenēts grāmatas teksta attēls, kas Piegādātājam būtu jāpārveido par kvalitatīvu ePub 2.0 vai ePub 3.0 teksta formātu? | Nav plānots no skenētas grāmatas saturu pārveidot uz ePub 2.0 vai 3.0. Vienumus, kuri sastāv no neatpazīta skanēta teksta attēla, plānots ievietot platformā .pdf formātā, nepārveidojot tās saturu.  Pārveidot uz ePub 2.0 vai 3.0 vajadzēs tikai dokumentus ar kvalitatīvu saturu jeb tādus, kuru saturs ir digitāli rediģējams, kopējams. |
| 6. | Pasūtītāja tehniskā specifikācija,  III Līguma nosacījumi | *Izskatot līguma nosacījumus, pretendents nav pārliecināts, ka saprot, kā tieši paredzēts ierobežot pušu atbildību.*  **Jautājums Nr.5**: Vai pareizi saprotam, ka pušu tiešie zaudējumi šī līguma ietvaros (saskaņā ar punktu 3.3.) tiek ierobežoti ar 10% no galvenās saistības apmēra un pusēm nav jāatbild par netiešajiem zaudējumiem? Un atbilstoši Civillikumam, tas neattiecas uz gadījumiem, ja zaudējumi ir radušies Puses prettiesiskas rīcības (darbības vai bezdarbības) rezultātā, kam par iemeslu ir ļauns nolūks vai rupja neuzmanība?  Saskaņā ar informācijas tehnoloģiju līgumu labo praksi, līgumos tiek viennozīmīgi norādīti maksimāli iespējamie zaudējumi, jo bez šīs informācijas pretendenti nevar novērtēt potenciālos projekta riskus un noteikt pamatotu piedāvājuma cenu. | Atbilstoši Civillikuma 1716.punktam līgumsods par saistību nepienācīgu izpildi vai neizpildīšanu īstā laikā (termiņā) var tikt noteikts pieaugošs, taču kopumā ne vairāk par 10 procentiem no pamatparāda vai galvenās saistības apmēra, attiecīgi līguma nosacījumos ir ietverts 3.3.punkts. Līguma nosacījumi var tikt papildināti, neierobežojot tehniskās specifikācijas III sadaļā “Līguma nosacījumi” paredzētās Pasūtītāja tiesības, un tiks saskaņoti pirms līguma noslēgšanas. |